## Zakon o prijevozu u unutarnjem cestovnom prometu

### NN 77/1992 (13.11.1992.), Zakon o prijevozu u unutarnjem cestovnom prometu

# ZASTUPNIČKI DOM SABORA REPUBLIKE HRVATSKE

Na temelju članka 88. Ustava Republike Hrvatske, donosim

## UKAZ

### o proglašenju Zakona o prijevozu u unutarnjem cestovnom prometu

Proglašavam Zakon o prijevozu u unutarnjem cestovnom prometu, koji je
donio Zastupnički dom Sabora Republike Hrvstske na sjednici 5. studenoga
1992.

Broj: PA4-88/1-92.

Zagreb, 10. studenoga 1992.

Predsjednik Republike Hrvatske

**dr. Franjo Tuđman, v. r**

---

## ZAKON

### o prijevozu u unutarnjem cestovnom prometu

I. OPČE ODREDBE

Članak 1.

Ovim se Zakonom uređuju način i uvjeti prijevoza osoba i stvari motornim,
priključnim i zaprežnim vozilima u unutarnjem cestovnom prometu (u daljnjem
tekstu: "cestovni promet").

Prijevoz osoba i stvari u cestovnom prometu može se obavljati kao javni
prijevoz ili kao prijevoz za vlastite potrebe.

Članak 2.

Pojedini izrazi u smislu ovoga Zakona imaju slijedeće značenje:

1. "prijevoznik" je pravna osoba koja obavlja javni prijevoz
a upisana je u sudski registar za obavljanje tog prijevoza;

2. "samostalni privrednik" je građanin koji obavlja javni
prijevoz a upisan je u registar radnji za obavljanje tog prijevoza u skladu
s posebnim zakonom;

3. "javni prijevoz" je prijevoz koji je pristupačan svim korisnicima
prijevoznih usluga pod jednakim uvjetima;

4. "prijevoz za vlastite potrebe" je prijevoz što ga obavljaju
pravne osobe i građani radi zadovoljavanja potreba u obavljanju svoje djelatnosti;

5. "vozni red" je akt koji sadrži: naziv prijevoznika, odnosno
samostalnog privrednika, liniju na kojoj se obavlja linijski prijevoz u
cestovnom prometu, vrstu linije, redoslijed autobusnih kolodvora i autobusnih
stajališta i njihovu udaljenost od mjesta gdje počinje linija, vrijeme
dolaska na autobusne kolodvore i vrijeme polaska s autobusnih kolodvora,
odnosno autobusnih stajališta, režim održavanja linija, razdoblje u kojem
se održava linija, te rok važenja voznog reda;

6. "relacija" je udaljenost između dva mjesta na liniji koja
su u voznom redu označena kao autobusni kolodvori odnosno autobusna stajališta;

7. "linija" je relacija ili skup relacija odvijanja prijevoza
u cestovnom prometu od početnog do završnog autobusnog kolodvora, odnosno
autobusnog stajališta na kojoj se prevoze putnici po registriranom i objavljenom
voznom redu s jednim ili više polazaka;

8. "direktna linija" je linija na kojoj se obavlja prijevoz
između početnog i završnog autobusnog kolodvora, odnosno autobusnog stajališta
utvrđena u voznom redu bez zaustavljanja na usputnim stajalištima;

9. "ekspresna linija" je linija na kojoj se obavlja prijevoz
između početnog i završnog autobusnog kolodvora, odnosno autobusnog stajališta
utvrđena u voznom redu sa zaustavljanjem na značajnijim usputnim autobusnim
kolodvorima, odnosno autobusnim stajalištima u mjestima utvrđenim u voznom
redu;

10. "putnička linija" je linija na kojoj se obavlja prijevoz
između početnog i završnog autobusnog kolodvora odnosno autobusnog stajalište
s obaveznim zaustavljanjem na svim usputnim autobusnim kolodvorima, odnosno
autobusnim stajalištima;

11. "tarifa" je akt koji sadrži: cijenu i druge uvjete prijevoza
u linijskom cestovnom prometu, elemente za izračunavanje te cijene, cijenu
doplate za direktni, odnosno ekspresni linijski prijevoz i naknade za sporedne
usluge prijevoznika u linijskom cestovnom prometu;

12. "autobusni kolodvor" je određeni prostor za prihvat i
otpremuaautobusa, putnika i prtljage;

13. "autobusno stajalište" je prostor određen za zaustavljanje
autobusa radi sigurnog ulaska i izlaska putnika;

14. "teretni autokolodvor" je određeni prostor na kojem je
osiguran: smještaj teretnih i priključnih vozila, prihvat i otprema teretnih
i priključnih vozila i stvari, članovima posade vozila usluga smještaja
i prehrane, i drugi poslovi vezani za prijevoz stvari;

15. "koncesija" je odobrenje kojom se povjerava prijevozniku,
odnosno samostalnom privredniku da određeni prijevoz na određeno vrijeme
obavlja kao javni prijevoz osoba ili stvari u cestovnom prometu;

16. "putni radni list" je akt koji sadrži: oznaku i registarski
broj motornog vozila kojim se obavlja prijevoz u cestovnom prometu, vrstu
prijevoza, podatke o tome što se i za koga prevozi, relaciju, vrijeme početka
i završetka vožnje, podatke o posadi motornog vozila i pravcu njegova;
kretanja, potvrdu o ispravnosti motornog vozila što je utvrđena prije njegova
polaska na izvršenje prijevoza i potpis osobe ovlaštene za izdavanje putnog
radnog lista, kao i prostor za upisivanje dolaska i polaska s autobusnog
kolodvora u linijskom cestovnom prometu;

17. "daljinar" je akt kojim se utvrđuju udaljenosti.između
autobusnih stajališta, odnosno autobusnih kolodvora;

18. "minimalno vozno vrijeme" je najkraće vozno vrijeme koje
je potrebno da se prijeđe udaljenost između autobusnih stajališta, odnosno
autobusnih kolodvora.

Članak 3.

Prijevoznik, odnosno samostalni privrednik može obavljati javni prijevoz
ako, pored uvjeta propisanih posebnim zakonom, ispunjava i posebne uvjete
glede motornog vozila kojim će obavljati javni prijevoz.

Posebne uvjete iz stavka 1. ovoga članka propisuje ministar pomorstva,
prometa i veza.

Ovlašćuje se ministar pomorstva, prometa i veza da može u propisu iz
stavka 1. ovoga članka propisati prekršaje, te odrediti novčane kazne za
te prekršaje.

Rješenje o ispunjavanju uvjeta za obavljanje javnog prijevoza iz stavka
1. ovoga članka donosi općinski organ uprave nadležan za poslove gospodarstva
(u daljnjem tekstu: "nadležni općinski organ") na čijem području
prijevoznik, odnosno samostalni privrednik ima sjedište.

Članak 4.

Samostalni privrednik može obavljati javni prijevoz u cestovnom prometu,
ako ima završenu srednju stručnu spremu u prometnoj struci - cestovni promet.

Članak 5.

Prijevoznik, samostalni privrednik i pravna osoba koja obavlja prijevoz
za vlastite potrebe može povjeriti upravljanje motornim vozilom u cestovnom
prometu vozaču motornog vozila koji ima završenu srednju stručnu spremu
u prometnoj struci - cestovni promet.

Odredba stavka 1. ovoga članka u pogledu stručne spreme ne primjenjuje
se na radnika koji u svezi s obavljanjem poslova svojeg radnog mjesta,
osim poslova iz djelatnosti prijevoza, upravlja motornim vozilom "B"
kategorije.

Članak 6.

Vozač motornog vozila, kojim se obavlja prijevoz u cestovnom prometu,
mora posjedovati pravilno i točno popunjen putni radni list.

Odredba iz stavka 1. ovoga članka ne odnosi se na građanina koji obavlja
prijevoz za vlastite potrebe osobnim automobilom i teretnim vozilom do
dvije tone nosivosti i na samostalnog privrednika koji obavlja autotaksi
prijevoz osoba, osim kada obavlja autotaksi prijevoz osoba u linijskom
cestovnom prometu.

Putni radni list iz stavka 1. ovoga članka dužni su čuvati najmanje
dvije godine prijevoznik, samostalni privrednik, pravna osoba koja obavlja
prijevoz za vlastite potrebe i građani koji obavljaju prijevoz za vlastite
potrebe motornim vozilom iznad dvije tone nosivosti.

II. JAVNI PRIJEVOZ U CESTOVNOM PROMETU

Članak 7.

Javni prijevoz u cestovnom prometu (u daljnjem tekstu: "javni prijevoz")
obavlja se kao linijski prijevoz u cestovnom prometu ili kao slobodni prijevoz
u cestovnom prometu.

Članak 8.

Prijevoznik, odnosno samostalni privrednik koji obavlja javni prijevoz
dužan je, u skladu s propisanim uvjetima i raspoloživim kapacitetima motornih
vozila, preuzeti na prijevoz svaku osobu ili stvar koje prema posebnim
propisima nisu izuzete iz prijevoza.

1. Javni linijski prijevoz u cestovnom prometu

Članak 9.

Javni linijski prijevoz u cestovnom prometu obavlja se na određenim
linijama, po registriranom voznom redu, a cijena i drugi uvjeti prijevoza
su unaprijed utvrđeni i objavljeni.

Javni linijski prijevoz u cestovnom prometu obavlja se kao međumjesni,
prigradski i gradski prijevoz.

Članak 10.

Vozni red utvrđuje prijevoznik, odnosno samostalni privrednik koji obavlja
javni linijski prijevoz u cestovnom prometu (u daljnjem tekstu: "prijevoznik;
odnosno samostalni privrednik u linijskom cestovnom prijevozu"), ukoliko
nije koncesijom drugačije određeno.

Članak 11.

Vozni red mora biti registriran.

Vozni redovi registriraju se s rokom važenja od jedne godine, ukoliko
nije koncesijom drugačije određeno.

Članak 12.

Prijevoznik, odnosno samostalni privrednik u linijskom cestovnom prijevozu
dužan je obavljati sve polaske linija po registriranom voznom redu.

Prijevoznik, odnosno samostalni privrednik u linijskom cestovnom prijevozu
može na cijeloj liniji ili dijelu linije iz stavka 1. ovoga članka obavljati
prijevoz i s više vozila.

Članak 13.

Daljinar i minimalno vozno vrijeme utvrđuje prijevoznik, odnosno samostalni
privrednik u linijskom cestovnom prijevozu, ukoliko nije koncesijom drugačije
određeno.

Metodologiju za određivanje daljinara i minimalnog veznog vremena utvrđuje
ministar pomorstva, prometa i veza.

Članak 14.

Prijevoznik, odnosno samostalni privrednik u linijskom cestovnom.prijevozu
dužan je objaviti putem tiska ili drugog sredstva javnog priopćavanja registriran
vozni red i dostaviti ga najkasnije osam dana prije početka njegova važenja
autobusnom kolodvoru.

Članak 15.

Vozni red ne može se izmijeniti prije isteka roka njegova važenja.

Iznimno, vozni red može se izmijeniti prije isteka roka važenja ako
je to potrebno zbog promjena koje su nastale višom silom, ako se uvode
nove linije i polasci zbog trajne obustave prijevoza putnika na pojedinoj
željezničkoj pruzi ili dijelu pruge ili na pojedinoj pomorskoj liniji ili
dođe do promjena radnog vremena korisnika prijevoza ili opsega prijevoznih
potreba ili dođe do rekonstrukcije ili puštanja u promet novih cesta ili
ako pojedini prijevoznik odnosno samostalni privrednik u linijskom cestovnom
prometu prestane obavljati svoju djelatnost.

Izmjene voznog reda iz stavka 2. ovoga članka provodi nadležno tijelo
koje je izvršilo registraciju voznog reda.

Članak 16.

Vozni red ne može se ukinuti prije isteka roka njegova važenja.

Iznimno, vozni red može se ukinuti u slučaju više sile i u drugim izvanrednim
slučajevima koji neovisno o volji prijevoznika, odnosno samostalnog privrednika
u linijskom cestovnom prijevozu onemogućavaju obavljanje prijevoza po voznom
redu u trajanju duljem od tri mjeseca, kao i u slučaju prestanka obavljanja
djelatnosti javnog prijevoza u linijskom cestovnom prijevozu prijevoznika,
odnosno samostalnog privrednika na određenoj liniji ili neobavljanja takvog
prijevoza po registriranom voznom redu.

Ukidanje voznog reda iz stavka 2. ovoga članka provodi nadležno tijelo
koje je izvršilo registraciju voznog reda.

Članak 17.

Prijevoznik, odnosno samostalni privrednik u linijskom cestovnom prijevozu
čiji je vozni red izmijenjen ili ukinut dužan je o tome odmah obavijestiti
javnost putem tiska ili drugog sredstva javnog priopćavanja i autobusne
kolodvore koje koristi po voznom redu.

Članak 18.

Prijevoznik, odnosno samostalni privrednik u linijskom cestovnom prijevozu
utvrđuje tarifu, ukoliko nije koncesijom drugačije određeno.

Prijevoznik, odnosno samostalni privrednik u linijskom cestovnom prljevozu
objavljuje tarifu putem tiska ili drugog sredstva javnog priopćavanja.

Prijevoznik, odnosno samostalni privrednik u linijskom cestovnom prijevozu
dužan je dostaviti tarifu autobusnim kolodvorima koje koristi po voznom
redu.

a) Javni Iinijski međumjesni prijevoz u cestovnom prometu

Članak 19.

Javni linijski medumjesni prijevoz u cestovnom prometu je prijevoz koji
se obavlja između više mjesta, a nema elemente linijskog prigradskog prijevoza
u cestovnom prometu.

Članak 20.

Javni linijski međunijesni prijevoz osoba u cestovnom prometu može se
obavljati kao direktni, ekspresni i putnički linijski prijevoz u cestovnom
prometu.

Članak 21.

Javni linijski međumjesni prijevoz osoba u cestovnom prometu za linije
od interesa za Republiku Hrvatsku može se obavljati samo na temelju koncesije
koju izdaje Ministarstvo pomorstva, prometa i veza na temelju javnog natječaja.

Ministar pomorstva, prometa i veza donosi na prijedlog Hrvatske gospodarske
komore propis kojim utvrđuje linije od interesa za Republiku Hrvatsku,
polaske na tim linijama, vremenski interval zaštite tih polazaka, obvezatna
stajališta, uvjete za dobivanje koncesija kojima će se osigurati ostvarivanje
gospodarske svrhe koncesije, postupak registracije voznih redova za te
linije, postupak izdavanja koncesije, uvjete koje mora ispunjavati prijevoznik,
odnosno samostalni privrednik za dobivanje koncesije, rok važenja koncesije
te prestanak važenja koncesije prije isteka roka njena važenja.

O koncesiji Ministarstvo pomorstva, prometa i veza i koncesionar zaključuju
ugovor.

Ovlašćuje se ministar pomorstva, prometa i veza da u propisu iz stavka
2. ovoga članka propiše prekršaje te odredi novčane kazne za te prekršaje.

Članak 22.

Hrvatska gospodarska komora obavlja registraciju redova vožnje za linije
koje nisu obuhvaćene odredbom članka 21. ovoga Zakona.

Hrvatska gospodarska komora donosi propis za registraciju redova vožnje
u skladu s ovim Zakonom, za linije iz stavka 1. ovoga članka.

b) Javni linijski gradski i prigradski prijevoz u cestovnom prometu

Članak 23.

Javni linijski gradski prijevoz u cestovnom prometu je prijevoz koji
se obavlja motornim i drugim vozilima na pojedinim linijama na području
grada, odnosno naseljenoga mjesta, kao i prijevoz između područja grada
odnosno naseljenoga mjesta i naseljenoga mjesta u neposrednoj okolici grada,
odnosno naseljenoga mjesta.

Javni linijski prigradski prijevoz u cestovnom prometu je prijevoz koji
se obavlja motornim vozilima na području šire okolice grada, odnosno naselja
kojemu gravitiraju stanovnici okolnih mjesta, sela ili naselja radi zadovoljavanja
svakodnevnih gospodarslsih, kulturnih i drugih potreba.

Područje na kojem se obavlja javni linijski gradski i prigradski prijevoz
u cestovnom prometu, kao i organizacija i način obavljanja tog prijevoza
uređuje se propisom koji donosi skupština općine, odnosno Skupština grada
Zagreba.

Propisom iz stavka 3. ovoga članka može se utvrditi obavljanje javnog
linijskog gradskog i prigradskog prijevoza u cestovnom prometu na temeIju
koncesije, te uvjeti za dobivanje koncesije kojima će se osigurati ostvarivanje
gospodarske svrhe koncesije, polasci, vremenski interval zaštite polazaka,
stajališta, postupak registracije voznih redova, postupak izdavanja koncesije,
uvjete koje mora ispunjavati prijevoznik, odnosno samostalni privrednik
za dobivanje koncesije i rok važenja koncesije.

Koncesiju iz stavka 4. ovoga članka izdaje općinski, odnosno gradski
organ uprave nadležan za cestomi promet.

O koncesiji općinski, odnosno gradski organ uprave nadležan za cestovni
promet i koncesionar zaključuju ugovor.

2. Javni slobodni prijevoz stvari i osoba u cestovnom prometu

Članak 24.

Javni slobodni prijevoz u cestovnom prometu (u daljnjem tekstu:"slobodni
prijevoz") je prijevoz za koji se relacija, cijena prijevoza te drugi
uvjeti prijevoza utvrđuju ugovorom izmedu prijevoznika, odnosno samostalnog
privrednika i naručitelja prijevoza.

Slobodni prijevoz može biti prijevoz osoba ili prijevoz stvari.

Prilikom obavljanja slobodnog prijevoza stvari u motornom vozilu se
mora nalaziti ugovor o prijevozu, odnosno tovarni list.

Slobodni prijevoz osoba je prijevoz unaprijed poznate grupe putnika,
bez usputnog ulaska i izlaska putnika, a može se obavljati kao:

- kružna vožnja (izletnička vožnja, turističko putovanje i sl.) koja
počinje i završava u mjestu polaska, pri čemu se ista grupa putnika prevozi
istim autobusom na čitavom putu;

- prijevoz koji se sastoji iz putovanja punog vozila u odlasku i putovanja
praznog vozila u povratku i obratno;

- naizmjenična vožnja organizirana radi prijevoza u više putovanja od
istog polazišta do istog odredišta, s tim što se svaka grupa putnika koja
je obavila putovanje u odlasku vraća u istom sastavu i to tako da se prva
vožnja u povratku i posljednja vožnja u odlasku u nizu naizmjeničnih vožnji
obavlja praznim vozilom;

- ostale vrste slobodnog prijevoza osoba (prijevoz radnika, školske
djece i sl.) kod kojih prijevoz određene vrste putnika isključuje druge
putnike.

Iznimno, od odredbe stavka 4. ovoga članka usputni ulazak i izlazak
putnika dozvoljava se za prijevoze iz alineje 4. toga stavka.

Članak 25.

Prilikom obavljanja slobodnog prijevoza osoba u autobusu se mora nalaziti
pismeni ugovor o prijevozu i spisak putnika potpisan od prijevoznika, odnosno
samostalnog privrednika i naručitelja prijevoza.

Iznimno, iz stavka 1. ovoga članka prilikom obavljanja kružne vožnje
kada slobodni prijevoz osoba obavlja organizator putovanja koji je ujedno
i prijevoznik, odnosno samostalni privrednik umjesto ugovora u autobusu,
mora se kod putnika nalaziti dokaz o uplati aranžmana u kojem je sadržana
i naknada za prijevoz u odlasku i povratku.

Iznimno iz stavka 1. ovoga članka kod obavljanja prijevoza iz članka
24. stavka 4. alineja 4. umjesto spiska putnika, putnici moraju kod sebe
imati identifikacijske iskaznice ovjerene od pravne ili fizičke osobe za
koju se prijevoz obavlja ili ovjerene od prijevoznika, odnosno samostalnog
privrednika.

Članak 26.

Organizacija i način obavljanja autotaksi prijevoza osoba uređuje se
propisom koji donosi skupština općine, odnosno Skupština grada Zagreba.

Propisom iz stavka 1. ovoga članka može se utvrditi obavljanje autotaksi
prijevoza na temelju koncesije te uvjeti za dobivanje koncesije.

Koncesiju iz stavka 2. ovoga članka izdaje općinski odnosno gradski
organ uprave nadležan za cestovni promet.

Propisom iz stavka 1. ovoga članka može se propisati da se autotaksi
prijevoz osoba može organizirati i kao linijski prijevoz na relacijama
na kojima takav prijevoz nije organiziran.

Članak 27.

Vozač koji obavlja autotaksi prijevoz osoba ne može otpočeti s obavljanjem
tog prijevoza ukoliko nije položio program poznavanja osnovnih podataka
o kulturnim, gospodarskim, turističkim, prometnim i drugim značajnim objektima
i znamenitostima na području na kojem obavlja prijevoz.

Program i način provjere, te ispunjavanje uvjeta iz stavka 1. ovoga
članka, utvrđuje nadležni općinski organ.

Članak 28.

Slobodni prijevoz opasnih tvari teretnim vozilom obavlja se na temelju
posebnog zakona.

Članak 29.

Slobodni prijevoz osoba i stvari može se obavljati i zaprežnim vozilima.

Potrebu i način obavljanja prijevoza iz stavka 1. ovoga članka utvrđuje
propisom općinska skupština, odnosno Skupština grada Zagreba.

III. PRIJEVOZ ZA VLASTITE POTREBE

Članak 30.

Prijevoz za vlastite potrebe osoba i stvari (u daljnjem tekstu: "prijevoz
za vlastite potrebe") je prijevoz što ga obavljaju poduzeća motornim
vozilima radi zadovoljavanja svojih proizvodnih ili uslužnih potreba u
okviru djelatnosti upisanih u sudski registar.

Prijevoz za vlastite potrebe motornim vozilima mogu obavljati i druge
pravne osobe i građani ako prijevoz obavIjaju radi zadovoljavanja potreba
u obavljanju svoje djelatnosti.

Prilikom obavljanja prijevoza osoba za vlastite potrebe autobusom, u
međumjesnom prijevozu u cestovnom prometu u autobusu se mora nalaziti spisak
putnika koji se prevoze potpisan od pravne osobe ili građanina koji obavlja
prijevoz za vlastite potrebe, a prilikom obavljanja prijevoza za vlastite
potrebe u gradskom i prigradskom prijevozu u cestovnom prometu putnici
u autobusu moraju imati identifikacijske iskaznice ovjerene od pravne ili
fizičke osobe koja taj prijevoz obavlja.

Članak 31.

Motorna vozila iznad dvije tone nosivosti, kojima se obavlja prijevoz
za vlastite potrebe moraju, pored uvjeta i normativa propisanih drugim
propisima, ispunjavati i posebne uvjete koje propisom utvrđuje ministar
pomorstva, prometa i veza.

Ovlašćuje se ministar pomorstva, prometa i veza da može u propisu iz
stavka 1. ovoga članka propisati prekršaje, te odrediti novčane kazne za
te prekršaje.

Rješenje o ispunjavanju uvjeta za obavljanje prijevoza za vlastite potrebe
iz stavka 1. ovoga članka donosi nadležni općinski organ na čijem području
pravna osoba ima sjedište, odnosno na čijem području građanin ima prebivalište.

Članak 32.

Građanin može obavljati prijevoz za vlastite potrebe autobusom ili teretnim
vozilom iznad dvije tone nosivosti samo na temelju rješenja za obavljanje
prijevoza za vlastite potrebe (u daljnjem tekstu: "rješenja")
kojeg izdaje nadležni općinski organ na čijem području građanin ima prebivalište.

Građaninu iz stavka 1. ovoga članka može se izdati rješenje ako prevozi
osobe ili stvari koje su vezane za obavljanje djelatnosti za koju je upisan
u registar radnji ili za obavljanje djelatnosti koju je prijavio nadležnom
općinskom organu i ako ispunjava uvjete utvrđene propisom iz članka 31.
ovoga Zakona.

Rješenje iz stavka 1. ovoga članka ne može se izdati građaninu koji
je upisan u registar radnji za obavljanje javnog prijevoza.

Nadležni općinski organ dužan je voditi evidenciju o izdanim rješenjima.

Članak 33.

Građanin iz članka 32. ovoga Zakona može povjeriti upravljanje svojim
motornim vozilom radniku koji je zaposlen kod njega ili članu porodičnog
domaćinstva.

Članom porodičnog domaćinstva, u smislu ovoga Zakona, smatra se bračni
drug, djeca, roditelji, usvojenici i usvojitelji, pastorčad i osobe koje
je građanin iz stavka 1. ovoga članka dužan uzdržavati.

Građanin iz stavka 1. ovoga članka odnosno osoba koja upravlja njegovim
motornim vozilom dužan je za vrijeme obavljanja prijevoza za vlastite potrebe
imati kod sebe rješenje.

IV. PRIJEVOZ ZA POSEBNE NAMJENE

Članak 34.

Prijevoz za posebne namjene obavlja se na temelju posebnog zakona.

Potrebu obavljanja prijevoza za posebne namjene utvrđuje općina, odnosno
Grad Zagreb.

V. AUTOBUSNI KOLODVORI, AUTOBUSNA STAJALIŠTA I TERETNI AUTOKOLODVORI

1. Autobusni kolodvori i autobusna stajališta

Članak 35.

Prihvat i otprema putnika obavlja se na autobusnim kolodvorima i autobusnim
stajalištima koji su u tu svrhu izgrađeni i označeni, a predviđeni su u
registriranom voznom redu prijevoznika, odnosno samostalnog privrednika
koji obavlja javni linijski međumjesni prijevoz osoba u cestovnom prometu.

Članak 36.

Autobusni kolodvor mora imati, u skladu s ugovorenim opsegom posla,
odgovarajući broj natkritih perona, osvijetljene i zagrijane prostorije
za boravak putnika, prostorije za čuvanje prtljage, javnu telefonsku govornicu,
sanitarne prostorije, prometni ured, mjesto za prodaju voznih karata, mjesto
za davanje informacija o kretanju autobusa i istkanut izvod iz voznog reda.

Rješenje o ispunjavanju uvjeta iz stavka 1. ovoga članka donosi nadležni
općinski organ na čijem području autobusni kolodvor ima sjedište.

Članak 37.

Autobusni kolodvor dužan je pružiti svoje usluge pod jednakim uvjetima
svim prijevoznicima, odnosno samostalnim privrednicima koji obavljaju javni
prijevoz osoba u međumjesnom linijskom cestovnom prometu, a po cjeniku
na koji suglasnost daje Hrvatska gospodarska komora, prema utvrđenoj kategorizaciji
autobusnih kolodvora.

Hrvatska gospodarska komora donosi akt o kategorizaciji autobusnih kolodvora.

U mjestu u kojem postoji autobusni kolodvor, prijevoznik, odnosno samostalni
privrednik koji obavlja prijevoz iz stavka 1 ovoga članka dužan je koristiti
se tim kolodvorom.

Iznimno, od stavka 2. ovoga članka, prijevoznik, odnosno samostalni
privrednik nije se dužan koristiti autobusnim kolodvorom ako na cjenik
iz stavka 1. ovoga članka nije data suglasnost Hrvatske gospodarske komore
ili se usluge autobusnog kolodvora ne naplaćuju u skladu s cjenikom.

Prijevoznik, odnosno samostalni privrednik koji obavlja prijevoz iz
stavka 1. ovoga članka dužan je povjeriti autobusnom kolodvoru prodaju
voznih karata i rezervaciju, te davanje obavijesti putnicima.

Članak 38.

Autobusni kolodvor može prihvaćati i otpremiti autobuse i prodavati
vozne karte samo za linije po registriranom voznom redu.

Iznimno, od stavka 1. ovoga članka, autobusni kolodvor može prihvaćati
i otpremiti i autobuse prijevoznika, odnosno samostalnih privrednika koji
obavljaju javni linijski prigradski prijevoz u cestovnom prometu i slobodni
prijevoz u cestovnom prometu ako raspolaže dovoljnim brojem posebnih perona
za ove potrebe, koji moraju biti posebno označeni.

Članak 39.

Autobusni kolodvor je dužan voditi evidenciju o dolascima i polascima
autobusa.

Ministar pomorstva, prometa i veza propisat će način vođenja evidencije
o dolascima i polascima autobusa na autobusni kolodvor.

Ovlašćuje se ministar pomorstva, prometa i veza da može u propisu iz
stavka 2. ovoga članka propisati prekršaje, te odrediti novčane kazne za
te prekršaje.

Vozač autobusa dužan je prijaviti vrijeme dolaska i polaska autobusa
prometnoj službi autobusnog kolodvora.

Članak 40.

Prijevoznik, odnosno samostalni privrednik mora obavijestiti autobusni
kolodvor gdje započinje po voznom redu prijevoz o nemogućnosti održavanja
polaska linije odnosno o zakašnjenju više od 30 minuta.

U slučaju iz stavka 1. ovoga članka autobusni kolodvor mora izvijestiti
slijedeći autobusni kolodvor po voznom redu.

Članak 41.

Autobusni kolodvor može, u slučaju nemogućnosti prijevoznika, odnosno
samostalnog privrednika da izvrši prijevoz po registriranom voznom redu
kao i u slučaju zakašnjenja većeg od 30 minuta, angažirati drugog prijevoznika,
odnosno samostalnog privrednika da izvrši prijevoz.

Prijevoz iz stavka 1. ovoga članka izvšit će se na račun prijevoznika,
odnosno samostalnog privrednika koji je bio dužan izvršiti prijevoz po
registriranom voznom redu.

Članak 42.

Autobusni kolodvor svojim aktom utvrđuje sadržaj i način isticanja voznog
reda i cijene prijevoza, te način izvještavanja putnika o zakašnjavanjima,
odnosno nemogućnostima dolaska autobusa na autobusni kolodvor, kao i svoje
radno vrijeme.

2. Teretni autokolodvori

Članak 43.

Teretni autokolodvor osigurava prihvat i otpremu teretnih i priključnih
vozila i stvari, osigurava njihov smještaj, pruža članovima posade vozila
usluge smještaja i prehrane, te obavlja i druge ugovorene poslove.

Rješenje o ispunjavanju uvjeta iz stavka 1. ovoga članka donosi nadležni
općinski organ na čijem području teretni autokolodvor ima sjedište.

Članak 44.

Teretni autokolodvor dužan je pružati svoje usluge pod jednakim uvjetima
svim prijevoznicima, odnosno samostalnim privrednicima.

Ako u mjestu postoji teretni autokolodvor, općinska skupština, odnosno
Skupština grada Zagreba može propisom utvrditi obavezu da su se prijevoznici,
odnosno samostalni privrednici dužni koristiti uslugama teretnog autokolodvora.

VI. NADZOR I INSPEKCIJA CESTOVNOG PROMETA

Članak 45.

Nadzor nad zakonitošću rada prijevoznika obavlja nadležni općinski organ
na čijem području prijevoznik ima sjedište.

Članak 46.

Inspekcijski nadzor nad izvršavanjem ovoga Zakona i drugih propisa iz
djelatnosti cestovnog prometa i infrastrukture obavlja inspekcija cestovnog
prometa i cesta Ministarstva pomorstva, prometa i veza (u daljnjem tekstu:
"republička inspekcija cestovnog prometa i cesta").

Iznimno, od stavka 1. ovoga članka, inspekcijski nadzor nad izvršavanjem
javnog prijevoza osoba i stvari u gradskom i prigradskom cestovnom prometu,
prijevoza za vlastite potrebe, te prijevoza za posebne namjene na području
Grada Zagreba obavlja inspekcija cestovnog prometa Grada Zagreba.

Republička inspekcija cestovnog prometa i cesta odnosno inspekcija cestovnog
prometa Grada Zagreba vodi evidenciju objekata pod nadzorom iz djelatnosti
cestovnog prometa i evidenciju izvršenih nadzora i poduzetih mjera nad
tim objektima.

Uputu o načinu vođenja evidencije iz stavka 3. ovoga članka donosi ministar
pomorstva, prometa i veza.

Članak 47.

Obrazac iskaznice republičkog inspektora cestovnog prometa i cesta i
inspektora cestovnog prometa Grada Zagreba i način njenog izdavanja propisuje
ministar pomorstva, prometa i veza.

Članak 48.

Republički inspektor cestovnog prometa i cesta, odnosno inspektor cestovnog
prometa Grada Zagreba je ovlašten:

a) pregledati:

1. poslovne i druge prostorije,

2. vozila, uređaje i opremu,

3. poslovne knjige, sporazume, ugovore i druge isprave u svezi s prijevozničkom
djelatnosti,

4. dokumentaciju i evidenciju o poslovanju i primjeni propisa u svezi
s prijevoznićkom djelatnosti,

b) privremeno zabraniti:

1. obavljanje prijevoza ako prijevoznik, samostalni privrednik i pravna
osoba ili građanin koji obavlja prijevoz za vlastite potrebe ne ispunjava
propisane uvjete za obavljanje prijevoza u cestovnom prometu,

2. korištenje motornog vozila ako ne ispunjava uvjete predviđene propisom
iz članka 3 i 31. ovoga Zakona,

3. obavljanje poslova vozača motornog vozila ako nema propisanu stručnu
spremu iz članka 5. ovoga Zakona,

4. obavljanje autotaksi prijevoza osoba ako nema uvjet iz članka 5.
i 27. ovoga Zakona,

5. korištenje autobusnog kolodvora i teretnog autokolodvora ako ne ispunjava
propisane uvjete iz članka 36. i 43. ovoga Zakona;

c) isključiti vozilo iz prometa:

1. ako utvrdi da prijevoznik, odnosno samostalni privrednik obavlja
prijevoz osoba u linijskom cestovnom prometu bez registriranog reda vožnje,

2. ako utvrdi da se javni prijevoz u slobodnom cestovnom prometu ne
obavlja u skladu s odredbom članka 25. ovoga Zakona,

3. ako utvrdi da se prijevoz za vlastite potrebe ne obavlja u skladu
s odredbom članka 30. stavka 3. ovoga Zakona,

4. ako utvrdi da građanin obavlja javni prijevoz ili prijevoz za vlastite
potrebe bez propisanog rješenja ako mu u rješenju nije upisano motorno
vozilo kojim obavlja prijevoz ili ako prijevoz za vlastite potrebe obavlja
osoba suprotno stavku 1. članka 33. ovoga Zakona,

5. ako utvrdi da se prijevoz obavlja autotaksi vozilom koje ne ispunjava
uvjete utvrđene propisom iz članka 3. ovoga Zakona.

Inspektor iz stavka 1. ovoga članka isključuje vozilo iz prometa na
način da oduzme prometnu dozvolu, a po potrebi i registarske pločice motornog
vozila u trajanju od 48 sati, a u ponovljenom slučaju u trajanju od pet
dana. U slučaju kada se radi o motornom vozilu kojim se obavlja autotaksi
prijevoz osoba, isključivanje vozila iz prometa obavlja se na način da
inspektor oduzme oznaku "taxi" i evidencijski broj iz registra
radnje.

Inspektor iz stavka 1. ovoga članka može narediti otklanjanje utvrđenih
nepravilnosti ako utvrdi da se prijevoz u cestovnom prometu ne obavlja
u skladu s odredbama ovoga Zakona, propisima donesenim na temelju ovoga
Zakona i drugih propisa kojima se uređuje obavljanje prijevoza u cestovnom
prometu.

Članak 49.

Republička inspekcija cestovnog prometa i cesta obavlja nadzor nad radom
inspekcije cestovnog prometa Grada Zagreba, pruža im stručnu pomoć, a po
potrebi i koordinira zajedničkim akcijama u obavljanju inspekcijskog nadzora.

Inspekcija cestovnog prometa Grada Zagreba dužna je postupiti u skladu
s uputom republičke inspekcije cestovnog prometa i cesta i na temelju upute
dostavljati tražena izvješća i program rada.

Članak 50.

Pravne osobe i građani čije je poslovanje podvrgnuto nadzoru republičkog
inspektora cestovnog prometa i cesta, odnosno inspektora cestovnog prometa
Grada Zagreba dužni su na njegov zahtjev i u datom roku dostaviti točne
podatke i dokumentaciju što su mu potrebni za obavljanje poslova iz njegove
nadležnosti.

Članak 51.

Protiv rješenja što ga donose republički inspektor cestovnog prometa
i cesta nije dopuštena žalba, već se protiv tog rješenja može pokrenuti
upravni spor. Pokretanje upravnog spora ne odgađa izvršenje rješenja za
povrede odredaba članka 48. pod b) točka 1., 2., 3. i 4. i pod c) ovoga
Zakona.

Žalba izjavljena protiv rješenja inšpektora cestovnog prometa Grada
Zagreba ne odgađa izvršenje rješenja za povredu odredaba članka 48. pod
b) točka 1., 2., 3. i 4. i pod c) ovoga Zakona.

Protiv rješenja što ga donese inspektor cestovnog prometa Grada Zagreba
može se izjaviti žalba Ministarstvu pomorstva, prometa i veza u roku 15
dana od dana dostave rješenja.

VII. KAZNENE ODREDBE

Članak 52.

Novčanom kaznom od 50.000 do 450.000 hrvatskih dinara kaznit će se za
privredni prijestup pravna osoba:

1. ako povjeri upravljanje motornim vozilom vozaču koji nema propisanu
stručnu spremu (članak 5.);

2. ako ne obavi javni prijevoz u skladu s člankom 8. ovoga Zakona;

3. ako ne utvrdi vozni red, daljinar i minimalno vozno vrijeme za javni
prijevoz u linijskom cestovnom prometu (članak 10. i 13.);

4. ako obavlja javni prijevoz u linijskom cestovnom prometu prije registracije
voznog reda (članak 11.);

5. ako ne obavlja javni prijevoz po registriranom voznom redu ili ako
izmijeni odnosno ukine vozni red protivno odredbama članka 12.,15. i 16.
ovoga Zakona;

6. ako ne utvrdi tarifu za javni prijevoz u linijskom cestovnom prometu
(članak 18.);

7. ako obavlja javni prijevoz osoba u međumjesnom linijskom cestovnom
prometu za linije od interesa za Republiku Hrvatsku za čije obavljanje
nije dobila koncesiju (članak 21.);

8. ako slobodni prijevoz stvari, odnosno osoba ne obavlja u skladu s
člankom 24. i 25. ovoga Zakona;

9. ako obavlja slobodni prijevoz opasnih tvari za čije obavljanje nije
doblla koncesiju (članak 28);

10. ako obavlja prijevoz za vlastite potrebe protivno odredbi članka
30. stavka 1. i 2. ovoga Zakona;

11. ako autobusni kolodvor ili teretni autokolodvor ne ispunjava uvjete
iz članka 36. i 43. ovoga Zakona iIi ako ne pruža svoje usluge pod jednakim
uvjetima ili po cjeniku na koji nije data suglasnost Hrvatske gospodarske
komore (članak 37. i 44.);

12. ako ne koristi autobusni kolodvor ili mu ne povjeri prodaju voznih
karata, rezervacija te davanje obavijesti putnicima (članak 37.).

Za privredne prijestupe iz stavka 1. ovoga članka kaznit će se i odgovorna
osoba u pravIkoj osobi novćanom kaznom od 5.000 do 25.000 dinara.

Za privredne prijestupe iz stavka 1. točka 1., 2., 4., 6., 7., 8., 9.,11.
i 12. ovoga članka izreći će se uz navedenu kaznu i zaštitna mjera oduzimanja
imovinske koristi postignute prijestupom.

Za privredni prijestup iz stavka 1. toćke 5. i 6. ovoga članka može
se uz novčanu kaznu izreći i zaštitna mjera zabrane obavljanja prijevoza
na određenoj liniji i odrediti brisanje iz registra one linije za koju
je izrečena zabrana.

Članak 53.

Novčanom kaznom od 50.000 do 150.000 hrvatskih dinara kaznit će se za
prekršaj pravna osoba:

1. ako upotrijebi vozilo za koje nema pravilno i točno popunjen putni
radni list ili ako ga ne čuva najmanje dvije godine (članak 6.);

2. ako ne objavi i ne dostavi registriran vozni red ili njegovu izmjenu
ili ukidanje u skladu s člankom 14. i 17;

3. ako povjeri obavljanje autotaksi prijevoza osoba vozaču koji nema
položen program u skladu s člankom 27. ovoga Zakona;

4. ako obavlja prijevoz za vlastite potrebe autobusom u međumjesnom
prijevozu u cestovnom promelu bez potpisanog spiska putnika, odnosno u
gradskom i prigradskom prijevozu ako putnici nemaju ovjerene indetifikacijske
iskaznice (članak 30. stavak 3.);

5. ako prihvat i otpremu putnika ne obavlja na autobusnim kolodvorima
i autobusnim stajalištima (članak 35.);

6. ako usluge prihvata i otpreme autobusa i prodaje voznih karata obavi
protivno odredbama članka 38. ovoga Zakona;

7. ako ne vodi evidenciju o dolascima i polascima autobusa (članak 39.
stavak 1.);

8. ako ne obavijesti autobusni kolodvor o nemogućnosti održavanja polaska
linije odnosno o zakašnjenju više od 30 minuta (članak 40. stavak 1.);

9. ako ne izvijesti slijedeći autobusni kolodvor o nemogućnosti održavanja
ili o kašnjenju polaska linije (članak 40. stavak 2.);

10. ako ne donese akt iz članka 42. ovoga Zakona odnosno ako ne postupi
po odredbama akta donesenog na osnovi toga članka;

11. ako ne dozvoli republičkom inspektoru cestovnog prometa i cesta,
odnosno inspektoru cestovnog prometa Grada Zagreba da izvrši pregled poslovnih
prostorija, vozila, uredaja i opreme, posiovnih knjiga, sporazuma, ugovora
i drugih isprava, evidencija i dokumentacija ili ako na bilo koji način
ometa taj pregled (članak 48. pod a);

12. ako ne postupi u zadanom roku po rješenju republičkog inspektora
cestovnog prometa i cesta odnosno inspektora cestovnog prometa Grada Zagreba
ili mu ne dostavi u datom roku podatke i dokumentaciju u skladu s člankom
48. stavkom 3. i člankom 50. ovoga Zakona.

Za prekršaj iz stavka 1. ovoga članka kaznit će se i odgovorna osoba
u pravnoj osobi novčanom kaznom od 10.000 do 15.000 hrvatskih dinara.

Članak 54.

Novčanom kaznom od 50.000 do 150.000 hrvatskih dinara kaznit će se za
prekršaj samostalni privrednik, odnosno građanin koji obavlja prijevoz
za vlastite potrebe:

1. ako provjeri upravljanje motornim vozilom vozaču koji nema propisanu
stručnu spremu (članak 5. stavak 1.);

2. ako upotrijebi vozilo za koje nema pravilno i točno popunjen putni
radni list (članak 6. stavak 1.);

3. ako samostalni privrednik odnosno građanin koji obavlja prijevoz
za vlastite potrebe ne čuva putni radni list najmanje dvije godine (članak
6. stavak 3.);

4. ako ne obavi javni prijevoz u skladu s člankom 8. ovoga Zakona;

5. ako ne utvrdi vozni red, daljinar i minimalno vozno vrijeme za javni
prijevoz u linijskom cestovnom prometu (članak 10. i 13.);

6. ako obavlja javni prijevoz u linijskom cestovnom prometu prije registracije
voznog reda (članak 11.);

7. ako ne obavlja javni prijevoz po registriranom voznom redu ili ako
izmijeni odnosno ukine vozni red protivno odredbama članka 12., 15. i 16.
ovoga Zakona;

8. ako ne obavijesti javnost o registriranom voznom redu ili njegovoj
izmjeni ili ukidanju (članak 14. i 17.);

9. ako izmijeni ili ukine vozni red prije isteka roka njegova važenja,
izuzev u slučaju iz članka 15. stavka 2. i članka 16. stavka 2. ovoga Zakona;

10. ako ne utvrdi tarifu za javni prijevoz u linijskom cestovnom prometu
(članak 18. stavak 1.);

11. ako obavlja javni prijevoz u međumjesnom linijskom cestovnom prometu
za linije od interesa za Republiku Hrvatsku za čije obavljanje nije dobio
koncesiju (članak 21. stavak 1.);

12. ako slobodni prijevoz stvari odnosno osoba ne obavlja u skladu s
člankom 24. i 25. ovoga Zakona;

13. ako obavlja prijevoz za vlastite potrebe autobusom u međumjesnom
prijevozu u cestovnom prometu bez potpisanog spiska putnika, odnosno u
gradskom i prigradskom prijevozu ako putnici nemaju ovjerene indetifikacijske
iskaznice (članak 30. stavak 3.);

14. ako obavlja autotaksi prijevoz osoba a nema položen program u skladu
s člankom 27. ovoga Zakona;

15. ako prihvati i otpremu putnika ne obavlja u skladu s člankom 34.
ovoga Zakona;

16. ako ne koristi autobusni kolodvor ili mu ne povjeri prodaju voznih
karata, rezervacija te davanje obavijesti putnicima (članak 37);

17. ako ne obavijesti autobusni kolodvor u skladu s člankom 40. stavkom
1. ovoga Zakona;

18. ako ne dozvoli republičkom inspektoru cestovnog prometa i cesta,
odnosno inspektoru cestovnog prometa Grada Zagreba da izvrši pregled poslovnih
prostorija, vozila, uređaja i opreme, poslovnih knjiga, sporazuma, ugovora
i drugih isprava, evidencije i dokumentacije ili ako na bilo koji način
ometa taj pregled (članak 48. pod a);

19. ako ne postupi u zadanom roku po rješenju republičkog inspektora
cestovnog prometa i cesta odnosno inspektora cestovnog pronieta Grada Zagreba
ili mu ne dostavi u datom roku podatke i dokumentaciju u skladu s člankom
48. stavkom 3. i člankom 50. ovoga Zakona.

Za prekršaje iz stavka 1. točke 1., 2., 4., 5., 6., 7., 8., 9.,10.,
11., 12., 16.,17.,18. i 19. ovoga članka može se izreći uz novčanu kaznu
i zaštitna mjera zabrane obavljanja djelatnosti javnog prijevoza od tri
mjeseca do godine dana.

Za prekršaje iz stavka 1. ovoga članka oduzet če se imovinska korist
postignuta prekršajem.

Za prekršaje iz stavka 1. ovoga članka može se na licu mjesta naplatiti
novčana kazna u iznosu od 1.500 hrvatskih dinara.

Članak 55.

Novčanom kaznom od 10.000 do 50.000 hrvatskih dinara kaznit će se za
prekršaj fizička osoba:

1. ako obavlja prijevoz za vlastite potrebe protivno odredbi članka
30. stavka 2. ovoga Zakona;

2. ako obavlja prijevoz za vlastite potrebe motornim vozilom bez rješenja
nadležnog tijela (članak 32. stavak 1.);

3. ako povjeri na upravljanje svoje motorno vozilo suprotno članku 83.
stavku 1. ovoga Zakona;

4. ako gradanin koji obavlja prijevoz za vlastite potrebe odnosno osoba
koja upravlja njegovim motornim vozilom nema kod sebe rješenje nadležnog
tijela (članak 33. stavak 3.);

5. ako ne dozvoli republičkom inspektoru cestovnog prometa i cesta odnosno
inspektoru cestovnog prometa Grada Zagreba da izvrši pregled poslovnih
prostorija, vozila i uređaja i opreme, poslovnih knjiga, sporazuma, ugovora
i drugih isprava, evidencije i dokumentacije ili ako na bilo koji način
ometa taj pregled (članak 48. pod a);

6. ako ne postupi u zadanom roku po rješenju republičkog inspektora
cestovnog prometa i cesta, odnosno inspektora cestovnog prometa Grada Zagreba
ili mu ne dostavi u datom roku podatke i dokumentaciju u skladu s člankom
48. stavkom 3. i člankom 50. ovoga Zakona.

Za prekršaje iz stavka 1. točka 1. ovoga članka oduzet će se imovinska
korist postignuta prekršajem.

Za prekršaje iz stavka 1. ovoga članka može se na licu mjesta naplatlti
novčana kazna u iznosu od 1.500 hrvatskih dinara.

Članak 56.

Novčanom kaznom od 5.000 do 15.000 hrvatskih dinara kaznit će se za
prekršaj član posade motornog vozila:

1. ako ne vodi ili nema pravilno i točno popunjen putni radni list (članak
6.);

2. ako se ne pridržava registriranog reda vožnje (članak 12.) ;

3. ako dozvoli ulazak ili izlazak putnika na autobusnom kolodvoru ili
stajalištu koji nisu utvrđeni u registriranom redu vožnje (članak 35.);

4. ako ne prijavi prometnoj službi autobusnog kolodvora vrijeme dolaska
i polaska autobusa (članak 39. stavak 4.);

5. ako ne dozvoli republičkom inspektoru cestovnog prometa i cesta,
odnosno inspektoru cestovnog prometa Grada Zagreba da izvrši pregled poslovnih
prostorija, vozila, uređaja i opreme, poslovnih knjiga, sporazuma, ugovora
i drugih isprava, evidencija i dokumentacije ili ako na bilo koji način
ometa taj pregled (članak 48. pod a);

6. ako ne postupi u zadanom roku po rješenju republičkog inspektora
cestovnog prometa i cesta odnosno inspektora cestovnog prometa Grada Zagreba
ili mu ne dostavi u datom roku podatke i dokumentaciju u skladu s člankom
48. stavkom 3. i člankom 50. ovoga Zakona.

Za prekršaje navedene u stavku 1. ovoga članka može se na licu mjesta
naplatiti novčana kazna u iznosu od 1.500 hrvatskih dinara.

VIII. PRIJELAZNE I ZAVRŠNE ODREDBE

Članak 57.

Propisi na osnovi ovlaštenja iz ovoga Zakona donijet će se u roku tri
mjeseca od dana stupanja na snagu ovoga Zakona.

Članak 58.

Odredba članka 5. ovoga Zakona ne odnosi se na vozača motornog vozila
koji je na dan stupanja na snagu ovoga Zakona obavljao poslove i radne
zadatke vozača motornog vozila u radnom odnosu i na građanina koji je najmanje
tri godine radio na poslovima vozača motornog vozila u inozemstvu.

Odredba članka 5. ovoga Zakona ne odnosi se ni na vozače motornih vozila
koji su stručnu spremu stekli po ranijim propisima.

Odredbe stavka 1. i 2. ovoga članka na odgovarajući se način primjenjuju
i na samostalnog privrednika.

Članak 59.

Nadležni općinski organi dužni su ustrojiti evidenciju o izdanim rješenjima
u skladu s člankom 32. ovoga Zakona u roku tri mjeseca od dana stupanja
na snagu ovoga Zakona.

Članak 60.

Zahtjev za pokretanje prekršajnog postupka za povredu odredaba utvrđenih
propisom iz članka 3. i 31. ovoga Zakona, te za povredu odredaba iz članka
6. i 33. ovoga Zakona može pokrenuti i nadležna policijska uprava odnosno
policijska stanica.

Članak 61.

Na dan stupanja na snagu ovoga Zakona prestaje važiti Zakon o prijevozu
u cestovnom prometu ("Narodne novine", br. 44/89. i 47/89.),
dok će se odredba članka 4. toga Zakona primjenjivati do donošenja propisa
iz članka 3. stavka 2. ovoga Zakona.

Članak 62.

Ako odredbama ovoga Zakona nije drugačije određeno, do donošenja novih
propisa, po odredbama ovoga ili drugih posebnih zakona, ostaju na snazi:

1. Pravilnik o stručnoj spremi i o legitimaciji republičkog inspektora
cestovnog prometa i cesta ("Narodne novine", br. 3/91);

2. Pravilnik o načinu vodenja evidencije o dolascima na autobusni kolodvor
i polascima s autobusnog kolodvora autobusa u linijskom prometu ("Narodne
novine", br 49/78);

3. Uputa o načinu vođenja evidencije objekata i evidencije izvršenih
kontrola i poduzetih mjera organa inspekcije cestovnog prometa u zajednicama
općina ("Narodne novine", br. 52/78.).

Članak 63.

Ovaj Zakon stupa na snagu osmoga dana od dana objave u "Narodnim
noviriama".

Klasa: 340-01 /91-01/01

Zagreb, 5. studenoga 1992.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**Stjepan Mesić, v. r.**

Zakon, NN 77/1992-2018